**ACTIUNI INTERZISE ELEVILOR ÎN SPATIUL SCOLAR**

a) Să distrugă, modifice sau să completeze documentele şcolare, precum cataloage, foi matricole, carnete de elev orice alte documente din această categorie sau să deterioreze bunurile din patrimoniul unitătii de învăţământ;

 b) Să introduce, să difuzeze, în unitatea de învăţământ preuniversitar, materiale care, prin conţinutul lor, atentează la independenţa, suveranitatea, unitatea şi integritatea naţională a ţării, care cultivă violenţa şi intoleranţa sau care lezează imaginea publică a unei persoane;

c) Să blocheze căile de acces în spaţiile de învăţământ;

d) Să deţină sau să consume, droguri, băuturi alcoolice sau alte substanţe interzise, ţigări, substanţe etnobotanice şi să participe la jocuri de noroc;

e) Să introducă si/sau să facă uz în perimetrul unităţii de învătământ de orice tipuri de arme sau alte produse pirotehnice, precum muniţie, petarde, pocnitori sau altele asemenea, spray-uri lacrimogene, paralizante sau altele asemenea care, prin acţiunea lor, pot afecta integritatea fizică şi psihică a elevilor şi a personalului unităţii de învăţământ. Elevii nu pot fi deposedaţi de bunurile personale care nu atentează la siguranţa personală sau a celorlalte persoane din unitatea de învăţământ, în conformitate cu prevederile legale;

 f) Să difuzeze materiale electorale, de prozelitism religios, cu caracter obscen sau pornografic în incinta unităţilor de învăţământ;

g) Să utilizeze telefoanele mobile în timpul orelor de curs, al examenelor şi al concursurilor; prin excepţie de la această prevedere, este permisă utilizarea telefoanelor mobile în timpul orelor de curs, numai cu acordul cadrului didactic, în situaţia folosirii lor în procesul educativ sau în situaţii de urgenţă;

 h) Să lanseze anunţuri false către serviciile de urgenţă;

 i) Să aibă comportamente jignitoare, indecente, de intimidare, de discriminare, şi să manifeste violenţă în limbaj şi în comportament faţă de colegi şi faţă de personalul unităţii de învăţământ;

j) Să provoace, să instige şi să participe la acte de violentă în unitatea de învăţământ şi în afara ei;

k) Să părăsească perimetrul unităţii de învăţământ în timpul programului şcolar, cu excepţia elevilor majori a situaţiilor prevăzute de regulament;

l) Să utilizeze un limbaj trivial sau invective în perimetrul şcolar;

m) Să invite/ faciliteze intrarea în şcoală a persoanelor străine, fără acordul conducerii şcolii şi al diriginţilor;

 n) Să utilizeze imagini/avataruri indecente, cu mesaj agresiv sau jignitor etc. pe platforma de învăţare online;

o) Să părăsească perimetrul dispozitivelor în timpul desfăşurării orelor online, cu excepţia cazurilor în care elevul solicită şi primeşte aprobarea profesorului;

p) Să folosească dispozitivele primite de la unitatea de învăţământ, în regim de comodat, în alte scopuri decât cele didactice;

Material extras din **REGULAMENTUL DE ORDINE INTERIOARA AL COLEGIULUI “N.V. KARPEN” BACAU**